Številka: 06182-458/2024-13

Datum: 23. 12. 2024

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** Meso Kamnik d. d., Korenova cesta 9, 1241 Kamnik

**Naprava / lokacija:** Klavnica in predelava mesa na lokaciji Korenova cesta 9, 1241 Kamnik

**Datum pregleda:** 8. 3. 2024

**Okoljevarstveno dovoljenje (OVD) številka:** 35407-151/2006-9 z dne 11. 8. 2009 s spremembami (v nadaljevanju: OVD)

**Usklajenost z OVD:** NE

V okviru rednega inšpekcijskega pregleda naprave v zvezi z izpolnjevanjem določb pridobljenega OVD, ki so bile predmet nadzora na kraju naprave, so bile ugotovljene nepravilnosti, kršitve zakonsko določenih predpisov, ki so bili predmet inšpekcijskega nadzora ter kršitve določil veljavnega OVD. Zavezancu je bila izdana ureditvena odločba v zvezi z emisijami snovi v vode.

V zvezi z emisijami snovi v zrak je bilo ugotovljeno, da ima zavezanec štiri izpuste emisij snovi v zrak, da se zagotavlja izpuščanje dimnih plinov v okolje samo skozi odvodnike, da se plinov ne redči, da so urejena stalna merilna mesta, da je na lokaciji tudi nepremični motor z notranjim izgorevanjem, ki obratuje samo za pogon rezervnega ali zasilnega napajanja elektrike, da upravljavec naprave vsako leto na ministrstvo posreduje vso predpisano dokumentacijo, da se izvaja obratovalni monitoring oziroma meritve emisij snov v zrak na vseh definiranih izpustih in da so bile meritve emisij snovi v zrak na vseh izpustih v času meritev skladne z normativi v veljavnem OVD.

Ugotovljeno je bilo tudi, da sta na lokaciji dve napravi, ki vsebujeta več kot 3 kg OŠS in FTP oz. več kot 5 ton ekv. CO2, ki sta prijavljeni na ministrstvo, da se izvaja redna kontrola tesnosti ali preverjanje uhajanja s strani pooblaščenca in da se vodijo vse ustrezne evidence.

V zvezi z emisijami snovi v vode je bilo ugotovljeno, da zavezanec uporablja industrijsko čistilno napravo za čiščenje odpadne vode iz naprave, da ima en izpust iz naprave, na katerem se izvaja obratovalni monitoring preko pooblaščenca, da zadnje poročilo izkazuje, da se je v letu 2022 izvedlo predpisano število vzorčenj, da so bili merjeni vsi parametri kot jih določa veljavni OVD, da so količine odvedene odpadne vode v letu 2022 v skladu z veljavnim OVD, da je merilno mesto ustrezno urejeno, da celotna naprava v letu 2022 glede na letne količine onesnaževal in emisijskega deleža oddane toplote ne obremenjuje okolja čezmerno ter da se v letu 2022 ugotavlja čezmerno obremenjevanje okolja za celotno napravo z odpadnimi vodami s parametrom TLS. Tekom inšpekcijskega pregleda je bilo tudi ugotovljeno, da so na ministrstvo posredovana vsa zahtevana poročila, da ima zavezanec izdelane poslovnike za obratovanje čistilne naprave in lovilcev olj, da vodi obratovalne dnevnike, da se industrijsko čistilno napravo in lovilce olj redno čisti in da se odpadek oddaja pooblaščencem.

Zaradi ugotovljenih nepravilnosti tekom inšpekcijskega pregleda je bila zavezancu izdana ureditvena odločba – izvedba vseh potrebnih ukrepov za odpravo čezmerne obremenitve okolja pri odvajanju industrijskih odpadnih vod iz naprave na predmetni lokaciji. Rok v predmetni odločbi še ni potekel.

V zvezi z emisijami hrupa v okolje je bilo ugotovljeno, da stranka ni zavezanec za izvajanje obratovalnega monitoringa hrupa v okolje.

V zvezi z ravnanjem z odpadki je bilo ugotovljeno, da zavezanec različne vrste odpadkov ločeno zbira, da so odpadki ustrezno označeni, da je izdelan Načrt gospodarjenja z odpadki, da se vodi evidenca o ravnanju z odpadki in z ŽSP ter da so na ministrstvo posredovana vsa zahtevana poročila.

V zvezi s skladiščenjem nevarnih tekočin v nepremičnih napravah je bilo ugotovljeno, da zavezanec nima naprav za skladiščenje nevarnih snovi, ki bi bile večje od 10 m3.

**Zaključki / naslednje aktivnosti:**

Naslednji redni inšpekcijski pregled na terenu bo opravljen skladno s planom inšpektorata, izredni pa po potrebi.